Na temelju članka 12. Zakona o strukovnom obrazovanju („Narodne novine", br. 30/09.), Školski odbor Srednje škole Biograd na Moru, na sjednici održanoj 01. prosinca 2009. godine donio je

PRAVILNIK

o izboru članova Povjerenstva za kvalitetu

1. OPĆE ODREDBE

Članak 1.

Ovim pravilnikom uređuje se način i postupak izbora članova Povjerenstva za kvalitetu.

Izrazi koji se koriste u ovome pravilniku a koji imaju rodno značenje, bez obzira jesu li korišteni u muškom ili ženskom rodu, obuhvaćaju na jednak način i muški i ženski rod.

Članak 2.

O pravilnoj primjeni odredaba ovoga pravilnika skrbi ravnatelj Škole.

Članak 3.

Škola će provoditi samovrednovanje za ključna područja u skladu s odredbama Zakona o strukovnom obrazovanju.

Samovrednovanje Škole prati i vrednuje Povjerenstvo za kvalitetu koje imenuje Školski odbor, a prema uputama Agencije za strukovno obrazovanje.

1. NAČIN I POSTUPAK IZBORA

Članak 4.

Povjerenstvo za kvalitetu ima sedam (7) članova, i to:

* 4 člana iz reda nastavnika i stručnih suradnika, na prijedlog Nastavničkog vijeća
* 1 člana iz reda dionika na prijedlog Osnivača,
* 1 člana iz reda polaznika (učenika), na prijedlog Učeničkog vijeća
* 1 člana iz reda roditelja, na prijedlog Vijeća roditelja Povjerenstvo do kraja rujna za prethodnu školsku godinu izrađuje izvješće, koje dostavlja Školskom odboru i Agenciji.

Članak 5.

Kandidata za člana Povjerenstva za kvalitetu mogu predlagati svi nazočni na sjednici vijeća na kojoj se vrši izbor, a svaki nastavnik i stručni suradnik, učenik i roditelj može sam istaknuti svoju kandidaturu.

Četiri (4) člana iz reda nastavnika i stručnih suradnika predlaže i bira Nastavničko vijeće javnim glasovanjem.

Članak 6.

U Povjerenstvo je izabran kandidat koji dobije veći broj glasova nazočnih članova. Ako dva ili više kandidata dobiju isti broj glasova, glasovanje će se ponoviti za te kandidate. Ako i nakon ponovljenog glasovanja dva ili više kandidata dobiju isti broj glasova, izabran je kandidat s duljim radnim stažem u obrazovanju.

Članak 7.

Jednog člana iz reda dionika predlaže Osnivač.

Članak 8.

Za člana Povjerenstva za kvalitetu iz reda polaznika Školski odbor će imenovati polaznika (učenika) koji je izabran na sjednici Vijeća učenika, a za člana iz reda roditelja imenovat će roditelja koji je izabran na sjednici Vijeća roditelja .

Članak 9.

e

Izabran je kandidat koji dobije veći broj glasova nazočnih članova. Ako dva ili više kandidata dobiju isti broj glasova, glasovanje će se ponoviti za te kandidate. Ako i nakon ponovljenog glasovanja dva ili više kandidata dobiju isti broj glasova, izabran je kandidat s više godina života.

Ako je predložen samo jedan kandidat, izabran je ukoliko dobije većinu od ukupnog broja nazočnih članova Vijeća učenika odnosno Vijeća roditelja. Ako u prvom glasovanju nitko ne dobije propisanu većinu, glasovanje se ponavlja.

Članak 10.

Članove Povjerenstva za kvalitetu imenuje i razrješuje Školski odbor na temelju prijedloga iz članka 4. ovoga Pravilnika.

Članak 11.

Nakon što Školski odbor imenuje Povjerenstvo, u roku od 15 dana saziva se konstituirajuća sjednica Povjerenstva.

- Konstituirajuću sjednicu saziva i do izbora predsjednika vodi ravnatelj

* Dnevni red konstituirajuće sjednice sadrži:
* Izvješće predsjedavatelja sjednice o imenovanim članovima Povjerenstva
* Izbor predsjednika i zamjenika predsjednika Povjerenstva

Članak 12.

Sjednice Povjerenstva vode se prema Pravilniku o radu kolegijalnih tijela Škole.

Članak 13. /

Mandat svim članovima Povjerenstva za kvalitetu traješ godine.

Članak 14.

Mandat članova Povjerenstva za kvalitetu iz reda nastavnika i stručnih suradnika prestaje ako mu kao nastavniku ili stručnom suradniku prestane radni odnos

Članu Povjerenstva za kvalitetu imenovanom iz reda polaznika (učenika) i roditelja mandat je vezan za status redovitog učenika, te traje do 31. kolovoza tekuće školske godine u kojoj je prestao status redovitog učenika u Školi.

Članu Povjerenstva za kvalitetu iz reda roditelja mandat traje dok mu dijete (učenik) ima status redovnog učenika.

Članovima Povjerenstva izabranim na dopunskim izborima, mandat traje do isteka mandata svim članovima Povjerenstva za kvalitetu.

1. PRIJELAZNE I ZAVRŠNE ODREDBE

Članak 15.

Ovaj Pravilnik može se mijenjati i dopunjavati samo na način i u postupku po kojem je donesen.

Članak 16.

Ovaj Pravilnik stupa na snagu danom objavljivanja na oglasnoj ploči

Škole.

KLASA: 602-03/09-01/992 URBROJ: 2198-1-73-09-1

Ovaj pravilnik objavljen je na oglasnoj ploči Škole 2009. godine.

Predsjednik Školskog odbora:

**Ravnatelj škole:**